Yahudiylar raqsi

Yahudiylar raqsi bu yahudiylar va yahudiylik taʼlimoti bilan bogʻliq diniy raqsdir. Ushbu raqs turi uzoq vaqtlardan beri yahudiylar tomonidan shodlik va boshqa umumiy his-tuygʻularni ifodalash vositasi sifatida ijro etib kelinadi. Raqs isroilliklarning sevimli mashgʻuloti boʻlib, diniy marosimlarda muhim rol oʻynaydiLanda, M. J. (1926). The Jew in Drama, p. 17. New York: Ktav Publishing House (1969). Each Jewish diasporic community developed its own dance traditions for wedding celebrations and other distinguished events.. 

Ashkenazi va Sefarad anʼanalari bilan bogʻliq raqslar, ayniqsa yahudiylarning toʻy raqslari butun dunyodagi yahudiylar hayotining ajralmas qismidir. Sionizm va Isroil davlatining tashkil topishi bilan bogʻliq xalq oʻyinlari 1950-yillarda mashhur boʻla boshlagan.

 Yahudiy xalq raqsi 
Ashkenazi yahudiylari orasida klezmer musiqasi ostida raqsga tushish shtetllardagi toʻylarning ajralmas qismi boʻlgan. Yahudiy raqslariga mahalliy yahudiy boʻlmagan raqs anʼanalari taʼsir koʻrsatgan. Biroq, ular oʻrtasida, asosan, qoʻl harakatlarida, yosh yigitlar tomonidan yanada murakkab, oyoq bilan ijro etiluvchi, harakatlar kabi farqlar mavjuddirYiddish, Klezmer, Ashkenazic or 'shtetl' dances , Le Site Genevois de la Musique Klezmer. Accessed 12 February 2006..

 Hasidiklar raqsi 
Hasidik yahudiylik (iuadizm)da raqs quvonchni ifodalash uchun vosita hisoblanib, ruhni poklash, maʼnaviy yuksalish va jamiyatni birlashtish kabi xususiyatlarga ega deb ishoniladi. Bundan tashqari, quvonchni ragʻbatlantirish uchun terapevtik taʼsirga ega degan farazlar ham mavjud.

 Hora 
Hora raqsi yahudiylarning aylana raqsi boʻlib, odatda Hava Nagila musiqasi ostida ijro etiladi. Ushbu raqs anʼanaviy ravishda yahudiylarning toʻylarida va ushbu jamiyatdagi boshqa quvonchli tadbirlarda qoʻllanadi. Horaning Isroilda mashhurligini baʼzilar ruminiyalik yahudiy raqqosa Barux Agadati bilan bogʻlashadi. 1924-yilda u Yizril vodiysining kashshof aholi punktlariga gastrol safari uyushtirgan "Ohel" ishchilar teatri tomonidan tayyorlangan spektaklda rol ijro etadi. „Xora Agadati“ raqsi ushbu vodiyda muvaffaqiyat qozonadi. Xora raqsiga, qisman, rumin raqsi va rus milliy raqslarining baʼzi xususiyatlari taʼsir koʻrsatgan. Vaqt oʻtishi bilan raqs rivojlanib boradi va 1940-yillarning oʻrtalarida uning yaratuvchisi: Endi bu raqs haqiqiy xalq raqsiga aylandi, deya taʼkidlab oʻtadi„The dance Horra Agadati“ , Palestine Folk Dance Series No. 1. Recorded by Gert Kaufmann.

 Tzaad Temani 
Tzaad temani — sakrashga asoslangan raqs turlaridan biri. Tzaad Temani koʻpincha yahudiylarning toʻylari va bayramlarida ommaviy raqs tarzida ijro etiladi. Isroilda joylashgan Inbal raqs teatri Temani raqsiga ixtisoslashgan raqs maktabi hisoblanadi.

 Dunyoviy konsertlarda yahudiylar raqslari 

 Balet 
Pol Jonsonning soʻzlariga koʻra, Rossiya va Fransiyada rus baletlari "yahudiylar ijod mahsuli" hisoblanadiJohnson, op. cit., p. 410.. Amerika Qoʻshma Shtatlarida yahudiy xoreograflar va raqqosalar raqs olamining yetakchi namoyandalari boʻlib, ular orasida Jerom Robbins', Anna Sokolou, Maykl Bennett, Maykl Kidd, Ron Fild, Artur Myurrey, Xelen Tamiris va Pearl Lang kabi ijodkorlar mavjud. Linkoln Kirshteyn Amerika balet maktabi, Amerika baleti va Nyu-York shahar baletining asoschilaridan biri boʻlgan.

 Isroilda zamonaviy raqs 
Isroilda zamonaviy raqsning kashshoflaridan biri Gertrud Kraus boʻlib, u 1935-yilda, majburan, Falastinga koʻchib kelgan va Tel-Aviv xalq operasi bilan bogʻliq zamonaviy raqs maktabini tashkil qilgan. 1950—1951-yillarda u Isroil balet teatriga asos soladi va uning badiiy rahbari boʻladi. Isroildagi zamonaviy raqslarga Isroil xalq raqslari va Yevropa anʼanalari taʼsir koʻrsatadi. Yahudiy raqs maktablari yoʻnalishi oʻz ichiga Kibbutz zamonaviy raqs tashkiloti, Inbal raqs teatri, Bat-Dor raqs maktabi hamda Batsheva raqs jamolari qamrab oladi.

 Manbalar 

 Adabiyotlar 
 Matti Goldshmidt: Isroil xalq raqslarida Injil, Viersen 2001 (191 bet),
Turkum:Raqslar
Turkum:Yahudiylik anʼanalari
Turkum:Yahudiylik
Turkum:Raqs turlari
Turkum:Diniy raqslar
Turkum:Diniy atamalar